CELEX: 32017R0068
Language: et
Date: 2017-01-09 00:00:00
Title: Komisjoni rakendusmäärus (EL) 2017/68, 9. jaanuar 2017, millega muudetakse määrust (EÜ) nr 121/2008, millega sätestatakse loomasöödana kasutatavate toodete (valmististe) (CN-kood 2309) tärklisesisalduse määramise meetod

13.1.2017   
            
            
               ET
            
            
               Euroopa Liidu Teataja
            
            
               L 9/4
            
         KOMISJONI RAKENDUSMÄÄRUS (EL) 2017/68,
   9. jaanuar 2017,
   millega muudetakse määrust (EÜ) nr 121/2008, millega sätestatakse loomasöödana kasutatavate toodete (valmististe) (CN-kood 2309) tärklisesisalduse määramise meetod
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Loomasöödaks kasutatavad valmistised klassifitseeritakse nõukogu määrusele (EMÜ) nr 2658/87 (2) lisatud kombineeritud nomenklatuuri rubriigi 2309 alamrubriikidesse toote tärklisesisalduse põhjal.
            
         
               (2)
            
            
               Selle klassifitseerimise jaoks näeb komisjoni määrus (EÜ) nr 121/2008 (3) ette ensümaatilise analüüsimeetodi kasutamise teatavate valmististe tärklisesisalduse määramiseks.
            
         
               (3)
            
            
               Kui kõnealused valmistised sisaldavad sojatooteid, saab nende tärklisesisalduse kindlaks teha polarimeetrilist meetodit või ensümaatilist analüüsimeetodit kasutades. Olenevalt meetodist saadakse oluliselt erinevad tulemused ning polarimeetrilist meetodit ei peeta sobivaks sojatooteid sisaldavate valmististe tärklisesisalduse määramisel, sest see annab ligikaudseid tulemusi.
            
         
               (4)
            
            
               Et selgeks teha, millist meetodit toll kasutama peaks ja liikmesriikides ühetaolise klassifitseerimise tagamiseks tuleks sojatooted seepärast lisada määruse (EÜ) nr 121/2008 artiklis 1 sätestatud söödamaterjalide loetellu, mille puhul kasutatakse tärklisesisalduse määramiseks ensümaatilist analüüsimeetodit.
            
         
               (5)
            
            
               Seepärast tuleks määruse (EÜ) nr 121/2008 artiklit 1 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 121/2008 artiklile 1 lisatakse järgmine punkt k:
   
      
                  „k)
               
               
                  sojatooted.“
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. jaanuar 2017
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi
         
         
            peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      (3)  Komisjoni 11. veebruari 2008. aasta määrus (EÜ) nr 121/2008, millega sätestatakse loomasöödana kasutatavate toodete (valmististe) (CN-kood 2309) tärklisesisalduse määramise meetod (ELT L 37, 12.2.2008, lk 3).